Publication: Magyar Közlöny
Issue: MK-1998-20 (Year: 1998, Number: 20)
Era: 1990-2004
Section: Melléklet a 8/1998. (III. 16.) NM rendelethez
Paragraph Index: 849

a) Az írásbeli vizsgán a vizsgázók komplex feladatot oldanak meg, amely az alábbi tantárgyak ismeretanyagait tartalmazza: — ortopédiai ismeretek, — mechanika-biomechanika, — anyag- és gyártásismeretek, — szakrajz, — munkavédelmi, tűzvédelmi és környezetvédelmi ismeretek. A vizsgázók a Népjóléti Minisztérium által központilag kiadott írásbeli feladatot oldják meg. Az írásbeli feladat egy konkrét, az ortopédiai technikus (műszerész) munkaköréhez tartozó kérdéskör komplex megoldását kéri számon. (Pl. egy térdízület megtámasztására szolgáló ortézis ortopédiai ismeretei, mechanikai-biomechanikai problémái, az egyik alkatrész alkatrészrajzának elkészítése, anyagmegválasztás, a gyártási eljárás megválasztása és a gyártás egyes fázisainak ismertetése. A gyártás során jelentkező munkavédelmi, tűzvédelmi és környezetvédelmi problémák, s azok elkerülésének módja.)

Source: https://magyarkozlony.hu/hivatalos-lapok/d4cffaa0c8df28ce204652eb970e857b12a2e2b6/dokumentumok/88a9fc50250cf62d10631136b751b86bebcd1f28/letoltes